b"\n_START_ARTICLE_\nDZRJ-TV\n_START_SECTION_\nKasaysayan\n_START_PARAGRAPH_\nNag-umpisa ang test broadcast nito noong Abril 1993, at naging opsiyal ang telekast nito sa sumunod na buwan. Ang pormat ng kanal na ito noon ay halu-halong mga sesyon ng tugtugan, balitang lokal, usapan, at ang kauna-unahang Home TV shopping na programa._NEWLINE_Noong 1995, nagpalabas naman ito ng mga cartoon at animated na programa upang masubaybayan ng mga kabataan. Ngunit noong 1997, dahil na din sa mahigpit na kompetisyon laban sa Studio 23 at noo'y CTV-31 (na ngayo'y kilala bilang BEAM Channel 31 at isa din sa mga affiliator ng Solar Entertainment Corporation ngayon bilang Jack City), ang RJTV ay nag-focus na lang sa dati nitong mga programa._NEWLINE_Noong 1 Enero 2008, bilang tugon at resulta na din sa paggamit ng Solar Entertainment Corporation ng mga lokal/terestriyal na networks sa free TV, ang RJTV 29 ay nagsimulang ipalabas ang ilang programa ng 2nd Avenue, ngunit maaaring mabakante ang ilang programa nito para sa kanilang lokal na programa nila._NEWLINE_Nitong 9 Setyembre 2012, ang RJTV 29 ay pansamantalang nagsara sa ere kasabay din ng pagsara ng 3ABN/Hope Channel PHL 45. Napag-alaman na ang kanal na ito ay pansamantalang inaayos at ina-upgrade ang transmisor nito. Nagbalik din ito sa ere noong 21 Nobyembre 2012._NEWLINE_Nitong 2015, DZRJ-TV nagsimula sa ginamit ang Solar-owned transmitter tower matatagpuan malapit sa Nuestra Se\xc3\xb1ora de la Paz Subdivision, Bo. Sta. Cruz, Antipolo City probinsya ng Rizal, pagbabahaging transmisyon na may Solar's subsidiary, Southern Broadcasting Network. Ito'y pakay  ay sa magbigay na mas malinaw at mas mabuting signal reception at ay ginamit sa pagbobrodkast ng SBN at RJTV kapwa sa analog at digital."